open-index/open-wikipedia-markdown huggingface dataset:
Kappel (perekonnanimi)

**Kappel** on perekonnanimi.

## Statistika
2022. aasta 1. jaanuari seisuga on Eestis perekonnanimi Kappel alla viiel mehel ja alla viiel naisel. Perekonnanimede levikult on Kappel meeste puhul 31526. ja naiste puhul 27401. kohal.

19. sajandi algul pandi pärisorjusest vabastamise käigus Tartumaal Tartu-Maarja kihelkonna Vasula mõisavallas, samuti Läänemaal Reigi kihelkonna Kõrgessaare ning Lauka  ja Hanila kihelkonna Uue-Virtsu mõisavaldades talupoegadele perekonnanimeks Kappel.

Nimede eestistamise käigus loobuti nimest Kappel kolmel korral, kui 1937.–1938. aastal võeti uueteks nimedeks Hiiumaal Kõrgesaare vallas Kirss, Läänemaal	Kolovere-Kalju vallas Koppelmaa ning Nõmme linnas Sinilaine.
 
## Nime kandjaid
*Gustav Friedrich Kappel, eesti vaimulik (1728–1784)
*Johannes Kappel, eesti helilooja ja organist (1855–1907)
*Margus Kappel, eesti klahvpillimängija (1956–)
*Vladimir Kappel, vene valgekaartlane, väejuht (1883–1920)

## Viited

## Välislingid
*
Zaozjorsk

**Zaozjorsk** (vene keeles Заозёрск) on kinnine linn Venemaal Murmanski oblastis, Barentsi mere Motovski lahe kaldal.

Asulale pandi alus 1958. aastal **Zaozjornõi** (Заозёрный) nime all ja see oli mõeldud baasiks Nõukogude tuumaallveelaevastikule. Aastatel 1972–1981 kandis see kirjavahetuses koodnime **Severomorsk-7** (Североморск-7). 1981. aastal anti asulale linnaõigused ja see nimetati ümber Zaozjorskiks, 1994. aastani oli uueks koodnimeks **Murmansk-150** (Мурманск-150).

2010. aasta rahvaloenduse järgi elas linnas 11 199 inimest. 2002. aasta rahvaloenduse järgi oli elanike arv 12 687.

## Viited

## Välislingid
* Ametlik koduleht (vene keeles)
Sengilei

**Sengilei** on linn Venemaal Uljanovski oblastis, Sengilei rajooni keskus. Asub Kuibõševi veehoidla paremkaldal, Uljanovskist 70 km lõuna pool.

2021. aastal oli linnas 6182 elanikku.

## Ajalugu

Asula tekkis 1666. aastal rajatud kasakate kindluse juurde. Linnaõigused sai 1780. aastal. 18. sajandil oli linna teravilja- ja jahukaubanduse keskus. 1925 võeti linnaõigused ära, kuid 1943. aastal sai taas linnaks. 1954. aastal jäi osa linnast veehoidla alla ja viidi uude kohta. 

Linnas on masinaehitus-, ehitusmaterjalide ja mööblitööstuse ettevõtteid.

## Viited
Serhi Sternenko

**Serhi Sternenko** (ukraina keeles *Сергій В'ячеславович Стерненко*; sündinud 20. märtsil 1995 Sadoves Odessa oblastis) on ukraina aktivist ja videoblogija.
2022. aasta ujumise maailmameistrivõistlused

**2022. aasta [[ujumise maailmameistrivõistlused]]** (õieti **2022. aasta veealade maailmameistrivõistlused**, inglise keeles *2022 World Aquatics Championships*) on 19. maailmameistrivõistlused ujumises. Võistlused toimuvad 17. juunist 3. juulini Ungari pealinnast Budapestis.

2021. aasta MM-võistlused pidid toimuma Jaapanis Fukuokas 2022. aasta suvel pärast seda, kui need lükati 2021. aastast edasi, et võtta arvesse sel aastal hilinenud 2020. aasta suveolümpiamänge. 2022. aasta jaanuaris teatati aga, et Fukuoka võistlus lükatakse Omicroni koroonatüve leviku ja Jaapani pandeemiameetmete tõttu teist korda edasi 2023. aastasse. Maailmameistrivõistluste vahele jäänuks tervelt neli aastat ning 2020. ja 2024. aasta suveolümpiamängude vahel oleks toimunud ainult üks MM-võistlus.

7. veebruaril 2022. aastal teatas FINA, et Budapest sai 17. juunist kuni 3. juulini 2022. aastal peetavate erakorraliste meistrivõistluste võõrustaja õigused, et tagada, et sportlastel on suvel ülemaailmne veespordi meistrivõistlus 2022. aastal.

See on teine ​​kord, kui Budapest viis aastat pärast 2017. aasta maailmameistrivõistlusi ujumise maailmameistrivõistlusi võõrustab.

Võistlused toimuvad viiel spordialal: avaveeujumine, kujundujumine, ujumine, veepall ja vettehüpped. Kokku läheb jagamisele 74 medalikomplekti.

## Ajakava

## Tulemused

*  Avaveeujumine
*  Kujundujumine
*  Ujumine
*  Veepall
*  Vettehüpped

## Viited

## Välislingid
* Ametlik koduleht
Mastiff (soomusauto)

**Mastiff** on Suurbritannia soomusauto. 

## Kirjeldus
Relvastuses on 7,62 mm GPMG kuulipilduja, 12 mm kuulipilduja ja 40 mm granaadiheitja.

## Kasutajad
* 

## Viited
Taza

:*Teiste kasutuste kohta vaata [[Taza (täpsustus)]].*

**Taza** (berberi keeles ⵜⴰⵣⴰ, araabia keeles تازة) on linn Maroko põhjaosas. See asub Rifi ja Kesk-Atlase mägede vahel, 120 km Fèsist idas ja 150 km Al Hoceimast läänes. Aastal 2019 elas linnas 148 406 inimest, Taza linn on Taza provintsi keskus.

## Vaata ka
* Taza provints
* Taza medina
* Taza Suur mošee
* Taza lennujaam
* Bou Hmara

## Viited

## Välislingid
*Taza online prantsuse keeles
*Parc national de Tazekka prantsuse keeles
Tăuții-Măgherăuș

**Tăuții-Măgherăuș** (ungari keeles *Miszmogyorós*) on linn Rumeenias Maramureși maakonnas. Linn asub ajaloolises Marmaatia piirkonnas, maakonnakeskuse Baia Mare kesklinnast ligi 9 km läänes.

Linna haldusalasse kuulub kuus küla: Băița (*Láposbánya*), Bozânta Mare (*Nagybozinta*), Bușag (*Buság*), Merișor, Nistru (*Miszbánya*) ja Ulmoasa (*Szilas*). 

2011. aasta rahvaloenduse andmetel oli Tăuții-Măgherăuși elanikest rumeenlasi 82,55%, ungarlasi 11,86% ja teistest rahvustest inimesi 1,21%. Rahvus oli teadmata 4,35%-l elanikest.

Asulat on esmamainitud 1216. aasta. Tăuții-Măgherăuș sai linnaõigused 2004. aastal.

Tăuții-Măgherăușis asub Baia Mare rahvusvaheline lennujaam.

## Viited
Segarcea

**Segarcea** on linn Rumeenias Dolji maakonnas. Segarcea asub ajaloolises Olteenia piirkonnas, maakonnakeskusest Craiovast ligikaudu 25 km lõunas.

2011. aasta rahvaloenduse andmetel oli Segarcea elanikest rumeenlasi 84,34%, mustlasi 11,62% ja teistest rahvustest inimesi 0,08%. Rahvus oli teadmata 3,94%-l protsendil elanikest.

Mõisa on esmamainitud 1416. aastal, asulat 1557. aastal. Linnaõigused sai Segarcea 1968. aastal.

Segarcea on veinivalmistamise keskus.

## Viited
Original Six

**Original Six** (prantsuse keeles: *six équipes originales*) on meeskonnad, mis kuulusid National Hockey League'i (NHL) aastatel 1942–1967. Kuus meeskonda on Boston Bruins, Chicago Blackhawks, Detroit Red Wings, Montreal Canadiens, New York Rangers ja Toronto Maple Leafs. Pärast 25 hooaega liiga ainsate meeskondadena liitus nendega 1967. aasta NHL-i laienemise käigus kuus uut meeskonda.

Kuigi nime poolest võiks arvata, et need kuus meeskonda moodustasidki liiga, siis nii see ei ole. Algselt (1917) kuulusid neist kuuest NHL-i ainult Canadiens ja Maple Leafs (kelles viimane tegutses nime all Toronto Arenas) ning teised NHL-i liikmed olid Montreal Wanderers, Ottawa Senators ja Quebec Bulldogs. NHL-i alguskümnenditel kuulus vahepeal NHL-i veel mitmeid teisi võistkondi, aga teise maailmasõja ajal 1942. aastal vähendati osalevate meeskondade arvu kuue peale ja nii peetakse siis alles jäänud kuut meeskonda, kellest viimased liitusid liigaga 1926. aastal, traditsiooniliseks kuuikuks.

Original Six meeskonnad on NHL-i frantsiisidest võitnud kõige rohkem Stanley karikaid. Canadiensil on enim võite – 24. Maple Leafs, kes võitis Original Sixi ajastul oma viimase Stanley karika, on ainus meeskond algsest kuuikust, mis pole pärast 1967. aastal aset leidnud NHL-i laienemist Stanley karikale naasnud.

## Original Six meeskonnad
Ifrane

:*Linna kohta Antiatlases vaata artiklit [[Ifrane Atlas-Saghir]]. Linna kohta Liibüas vaata artiklit [[Yafran]].*

**Ifrane** (berberi keeles ⵉⴼⵔⴰⵏ, araabia keeles إفران) on linn Maroko põhjaosas Kesk-Atlase piirkonnas. Aastal 2014 elas seal 14 659 inimest. Linn asub merepinnast 1665 m kõrgusel ja on Fès-Meknèsi piirkonna Ifrane provintsi keskus. Kohalikus tamazighti keeles tähendab "ifran" koopaid.

Tänapäevase Ifrane'i linna asutasid prantslased Prantsuse protektoraadi ajal, kuna nad tahtsid ära kasutada sealset mägist kliimat. Ifrane'ist tehti oma tugipunkt mägedes või koloniaalasula. Kõrgel mägedes asuv Ifrane'i pakkus eurooplaste jaoks suvekuumusele leevendust. Tänapäeval käivad alpinistid Ifrane'is kõrgustega harjumas.

Ifrane'i asustati 16. sajandil, kui šarif Sîdî 'Abd al-Salâm enda kaaslastega Tizguiti orgu, tänapäevasest linnast 7 km kaugusele kolis. Ifrane on tänapäeval nii aedlinn, mägikuurort kui halduskeskus. Lisaks asub seal kõrgkool.

11. veebruaril 1935 mõõdeti Ifrane'is Aafrika mandri madalaim õhutemperatuur: −23,9 °C.

## Viited

## Allikad
* *Inventaire de la Biodiversité*. (2016). *Clearing House Mechanism on Biodiversity of Morocco*. Retrieved from http://ma.chm
* Robin Gauldie, *Morocco*, New Holland Publishers  . 128 pages
* C. Michael Hogan, (2008) ''Barbary Macaque: Macaca sylvanus'', Globaltwitcher.com, ed. Nicklas Stromberg

## Välislingid
* Lexicorient
* Al Akhawayni Ülikool
Câmpeni

**Câmpeni** (ungari keeles *Topánfalva*, saksa keeles *Topesdorf*) on linn Rumeenias Transilvaanias Alba maakonnas. Linn asub Arieși jõe ääres, maakonnakeskusest Alba Iuliast ligikaudu 52 km loodes.

Linna haldusalasse kuulub 21 küla: Boncești, Borlești, Botești (*Botesbánya*), Certege (*Csertés*), Coasta Vâscului, Dănduț, Dealu Bistrii, Dealu Capsei, Dric, Fața Abrudului, Florești, Furduiești, Mihoești, Motorăști, Peste Valea Bistrii, Poduri, Sorlița, Tomușești, Valea Bistrii, Valea Caselor ja Vârși (*Virs*).

Asulat on esmamainitud 1565. aastal. Linnaõigused sai Câmpeni 1961. aastal.

Câmpeni on etnogeograafilise Țara Moțilori regiooni keskus.

## Viited
Izjumi rajoon

**Izjumi rajoon** on rajoon Ukrainas Harkivi oblastis. Rajooni halduskeskus on Izjumi linn.

2020. aastal toimunud haldusreformi käigus liideti Izjumi rajooniga Balaklija, Barvinkove ja Borova rajoon ning Izjumi linn.

## Haldus
### Linnad
* Balaklija
* Barvinkove
* Izjum

### Külad
* Bražkivka
* Dmõtrivka

## Viited
Oleksandr Kossõnskõi

**Oleksandr Kossõnskõi** (ukraina keeles *Олександр Юрійович Косинський*; sündinud 26. jaanuaril 1978 Rava-Ruskas) on Ukraina sõjaväelane.

## Auastmed
* 2021 - ülemveebel (*головний майстер-сержант*)

## Autasud
* 2019 - Ukraina heaks tehtud sõjaväeteenistuse eest

## Viited
13. kaardiväe tankipolk

**13. tankipolk** (vene keeles *13-й гвардейский танковый Шепетовский Краснознамённый, орденов Суворова и Кутузова полк*) on Venemaa Föderatsiooni Relvajõudude väeüksus 4. tankidiviisis, mis on osa 1. tankiarmeest.

## Viited
Anina

**Anina** (saksa keeles *Steierdorf*, ungari keeles *Stájerlakanina*) on linn Rumeenias Caraș-Severini maakonnas. Linn asub ajaloolises Banaadi piirkonnas, maakonnakeskusest Reșițast ligikaudu 24 km lõunas.

Linna haldusalasse kuulub üks küla: Steierdorf (*Steierdorf*, *Stájerlak*).

Asula on rajatud 1773. aastal.

Kivisütt kaevandati Aninas alates 1790. aastal. Kivisöe kaevandamine lõpetati 2006. aastal.

2002. aastal leiti Aninast Pestera cu Oase koopast Euroopa vanimad kromanjoonlaste ehk pärisinimeste säilmed, mille vanus on 37 800 aastat.

## Viited

## Välislingid
Reșița

**Reșița** (saksa keeles *Reschitz*, ungari keeles *Resicabánya*, serbia keeles *Решица*/*Rešica*) on linn Rumeenias, Caraș-Severini maakonna halduskeskus. Reșița asub Bârzava jõe ääres ajaloolises Banaadi piirkonnas.

Reșița on oluline tööstuslinn.

2011. aasta rahvaloenduse andmetel oli Reșița elanikest rumeenlasi 90,02%, ungarlasi 2,52%, sakslasi 1,98%, mustlasi 1,53%, serblasi 0,54% ja horvaate 0,47%.

## Viited
Operatiivväejuhatus Lõuna

**Operatiivväejuhatus "Lõuna"** (*Оперативне командування «Південь»*) on Ukraina maavägede üksus. Selle tegevuspiirkonnaks on määratud Vinnõtsja oblast, Kirovohradi oblast, Mõkolajivi oblast, Odessa oblast ja Hersoni oblast.

## Koosseis
*  28. üksik mehhaniseeritud brigaad – Tšornomorske alev, Odessa oblast
*  56. üksik motoriseeritud jalaväebrigaad – Mariupol, Donetski oblast
**  21. üksik motoriseeritud jalaväepataljon
**  23. üksik motoriseeritud jalaväepataljon
**  37. üksik motoriseeritud jalaväepataljon
*  57. üksik motoriseeritud jalaväebrigaad – Nova Kahhovka, Hersoni oblast
**  17. üksik motoriseeritud jalaväepataljon
**  34. üksik motoriseeritud jalaväepataljon
**  42. üksik motoriseeritud jalaväepataljon
*  59. motoriseeritud jalaväebrigaad – Haissõn, Vinnõtsja oblast
*  40. üksik suurvürst Vytautase nimeline suurtükiväebrigaad – Pervomaisk, Mõkolajivi oblast
*  38. ükskik kindral-horunžõi Juri Tjutjunnõki nimeline raketipolk. – Nova Odessa, Mõkolajivi oblast
*  131. üksik polkovnik Jevgen Konovaletsi nimeline luurepataljon – Vinnõtsja oblast

## Viited
Tiivad (film)

**"Tiivad"** ("Wings") on 1927. aasta Ameerika Ühendriikide tumm-sõjafilm, mille produtseeris Lucien Hubbard, lavastas William A. Wellman ja levitas Paramount Pictures. Peaosades mängivad Clara Bow, Charles Rogers ja Richard Arlen.

Filmi tegevus leiab aset  esimese maailmasõja ajal.

Film võitis parima filmi Oscari esimesel Oscari-galal 1929. aastal. Lühirolli mänginud Gary Cooperil aitas film kinnitada kanda näitlejana Hollywoodis.

## Osatäitjad

## Viited

## Välislingid
* "Tiivad" filmiarvustuste lehel Rotten Tomatoes 
* 
*
Deep Water (telesari, 2019)

"**Deep Water**" on 2019. aasta augustis Suurbritannia telekanalis ITV esilinastunud kuueosaline telesari. Sarja režissöörid on Jim Loach, Al Mackay ja Harry Wootliff.

Stsenaariumi kirjutas Anna Symon Paula Daly teoste põhjal. Peaosades on näitlejad Anna Friel, Sinéad Keenan ja Rosalind Eleazar. 

Sarja umbes kolmveerandtunnistes osades vaadeldakse inimsuhteid kolme naispeategelase pilgu läbi.

## Välislingid
*
Rainis (eesnimi)

**Rainis** on mehenimi.

1. jaanuari 2022 seisuga oli Eestis eesnimi Rainis 350 mehel. Rainis on Eestis levikult 337. mehenimi.

Kõige populaarsem oli eesnimi Rainis vanuserühmas 25–29, kus neid oli 10 000 elaniku kohta 4,57 ning Lääne-Viru maakonnas, kus neid oli 10 000 elaniku kohta 7,4. Rainis oli keskmiselt 31 aasta vanune (mediaanvanus oli 32).

## Nime kandjaid
*Rainis Haller
*Rainis Ruusamäe

## Viited
FV103 Spartan

**FV103 Spartan** on Suurbritannia soomustransportöör.

## Kasutajad
* 
## Vaata ka
*FV104 Samaritan
*FV432
*FV434
*FV105 Sultan
*FV106 Samson
*Shielder
*Stormer
## Viited
Caransebeș

**Caransebeș** (saksa keeles *Karansebesch*, ungari keeles *Karánsebes*) on linn Rumeenias Caraș-Severini maakonnas. Linn asub ajaloolises Banaadi piirkonnas, maakonnakeskusest Reșițast ligikaudu 29 km idakirdes. Caransebeș paikneb kohas, kus Sebeși jõgi suubus Timiși jõkke.

Linna haldusalasse kuulub Jupa küla (ungari keeles *Zsuppa*).

2011. aasta rahvaloenduse andmetel oli linna elanikest rumeenlasi 93,48%, ukrainlasi 1,56%, sakslasi 1,17% ja ungarlasi 0,78%.

Caransebeși on esmamainitud 1289. aastal.

## Viited
TÜ/Bigbank VK

**TÜ/Bigbank** (ka *Tartu Ülikool/Bigbank*, *Tartu Ülikooli võrkpallinaiskond*) on Tartus asuv Eesti võrkpallinaiskond. Tegemist on Tartu esindusnaiskonnaga, mis osaleb Eesti meistrivõistlustel ja Balti liigas. Naiskond kuulub Spordiklubi Duo alla.

## Ajalugu
**Nimetused:**

### Peatreenerid läbi aastate

## Tulemused

### Võidud
**[[Eesti naiste meistrivõistlused võrkpallis|Eesti meistrivõistlused]]**
***Meistrid (2):** 2018, 2019 
*Teised (3): 2017, 2022, 2023

**[[Eesti naiste karikavõistlused võrkpallis|Eesti karikavõistlused]]**
***Karikavõitjad (3):** 2017, 2018, 2021

**[[Naiste Balti liiga (võrkpall)|Balti liiga]]**
***Meistrid (1):** 2018
*2. koht (4): 2019, 2022, 2024, 2026

## Koosseisud
### Eesti meistritiitli võitnud koosseisud
;Tartu Ülikool/Eeden – Eesti meister 2017/18
1 Mari Liis Tasa3 Kadi Mägi5 Kertti Külm6 Liis Noormets7 Merilin Paalo8 Laura Reiter9 Ingrid Kiisk10 Renate Pikk11 Kristin Kägu12 Kerttu Lääne13 Ingris Suvi14 Mari Arak17 Ann Starkopf18 Juta Kraav21 Marje RosenblattPeatreener: Andrei OjametsAbitreener: Hendrik Rikand

;Tartu Ülikool/Bigbank – Eesti meister 2018/19
1 Jade Šadeiko2 Katariina Vengerfeldt3 Kadi Mägi4 Kertu Kollo5 Kertti Külm6 Liis Noormets7 Siiri Mari Sikk8 Laura Reiter9 Ingrid Kiisk10 Renate Pikk11 Kristin Kägu12 Juudit Kure-Pohhomov13 Ingris Suvi14 Mari Arak15 Mona Marandi16 Annabel Huik17 Julija MõnnakmäePeatreener: Kristjan KaisAbitreener: Hendrik Rikand

### Individuaalsed auhinnad
;Balti liiga kõige väärtuslikum mängija
*Ingrid Kiisk (2018)

## Vaata ka
*Naiste Balti liiga (võrkpall)
*Eesti naiste meistrivõistlused võrkpallis

## Viited

## Välislingid
*TÜ/BIGBANK klubistSK Duo koduleht
*Tartu Ülikool/Bigbank Volleybox
*Võitjad 1925–2022 Eesti Võrkpalli Liit
Kalvet

**Kalvet** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kalvet 179 inimesel: 92 mehel ja 87 naisel. Perekonnanimede levikult oli Kalvet meeste puhul 914. kohal ja naiste puhul 1119. kohal.

Perekonnanimi Kalvet oli kõige levinum vanuserühmas 60–64 aastat, kus seda oli 10 000 elaniku kohta 1,17. Nimi oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 5,68 inimest.

Nimede eestistamise käigus võeti 1935–1940 aastal Kalvet uueks nimeks kokku 50 juhul, kui loobuti nimedest Zapp kolmel korral, Karlson, Kraus, Klement,	Krevald, Krieger, Kruhberg, Paalberg ja Peterson kahel korral, lisaks veel nimedest Gerasimov, 	Karlssohn, Kirp,	Konks,	Kontrakt,	Krämann,	Krestjanson,	Kutusov, Trelen, Vingar jne.

## Nime kandjaid
*Kaija M Kalvet, eesti lavastaja ja näitleja (1989–) 
*Mart Kalvet, eesti muusik, tõlkija ja kolumnist (1975–)
*Tõnu Kalvet, Eesti ajakirjanik ja poliitik (1970–)

## Viited

## Välislingid
*
Deva

**Deva** (ungari keeles *Déva*, Saksa keeles *Diemrich*) on linn Rumeenias Transilvaanias, Hunedoara maakonna halduskeskus. Deva asub Mureși jõe vasakul kaldal.

2011. aasta rahvaloenduse andmetel Deva elanikest rumeenlasi 89,67%, ungarlasi 7,79% ja mustlasi 1,6%.

Deva kindlust on esmamainitud 1269. aastal. Linnaks on Devat ürikutes nimetatud esimest korda 1307. aastal.

## Sõpruslinnad
* Arras, Prantsusmaa
* Cherbourg-Octeville, Prantsusmaa
* Szigetvár, Ungari
* Yancheng, Hiina

## Viited
Katalin Novák

**Katalin Éva Veresné Novák** (sündinud 6. septembril 1977 Szegedis) on Ungari poliitik, kes oli 10. maist 2022 kuni 26. veebruarini 2024 Ungari president. 

Ta on õppinud Budapesti Corvinuse ülikoolis majandust ja 1999–2004 Szegedi Teadusülikoolis õigusteadust. 

Ta oli aastatel 2017–2021 oli Novák Fideszi aseesimees. 

Aastatel 2001–2003 töötas ta välisministeeriumi referendina ja 2010–2012 välisministri nõunikuna ning 2014–2020 kantslerina inimressursside ministeeriumis. 

2018–2022 oli ta parlamendi liige ja 2020–2021 portfellita perekonnaminister. 

10. märtsil 2022 valis Rahvuskogu (parlament) Nováki 137 poolthäälega riigi presidendiks. 

Katalin Novák teatas 10. veebruaril 2024, et astub presidendiametist tagasi, kuna avalikkus sai teada tema 2023. aastal tehtud otsusest anda armu lastekodu direktori asetäitjale, kes aitas asutuse endisel direktoril pedofiiliakuritegusid varjata. Ungari parlament rahuldas tema tagasiastumispalve 26. veebruaril 2024. 

Novák on abielus, tal on kolm last.

## Viited
Călărași

**Călărași** on linn Rumeenias Munteenias, Călărași maakonna halduskeskus. Călărași asub Doonau Borcea haru ääres, Bulgaaria piirist ligikaudu 11 km kaugusel.

Călărași on tööstuslinn. Linnas asub terasetehas Donasid.

Asulat on esmamainitud 1593. aastal.

## Viited

## Sõpruslinnad
* Rivery, Prantsusmaa
* Napoli, Itaalia
* Royal Palm Beach, Ameerika Ühendriigid
* Hengyang, Hiina
* Zaječar, Serbia
* Călărași, Moldova
* Levy, Kanada
* Silistra, Bulgaaria
Julija Pajevska

**Julija Pajevska** (ukraina keeles *Юлія Георгіївна Паєвська*, hüüdnimi **Taira**; sündinud 19. detsembril 1968 Kiievis) on Ukraina vabatahtlik ja sõjaväemeedik.

## Elukäik
### Tegevus tsiviilis
Pajevska töötas kuni 2014. aastani disainerina. Samuti tegeles ta aikidooga, on töötanud aikidootreenerina ja on ühtlasi olnud Ukraina aikidooföderatsiooni president. Meditsiini õppima ajendas teda enda sõnul just töö treenerina, kuna sport ja vigastused käivad käsikäes.

Ta liitus detsembris 2013 meedikuna Euromaidaniga ja hakkas kasutama hüüdnime Taira.

### Sõjaväemeedikuna

Pärast sõja puhkemist 2014. aastal tegutses ta sõjaväemeediku ja sõjaväemeditsiini õpetajana Donbassis, kus viibis kuni 2018. aastani. Sel ajal asutas ta vabatahtliku meditsiiniüksuse Taira Inglid ("Ангели Тайри"), mis ravis nii tsiviilisikutest kui ka sõjaväelastest haavatuid. 2018. aastal liitus ta Ukraina relvajõududega, tema üksus paiknes Mariupolis, kus ta juhtis 61. mobiilset hospitali. 2020. aastal ta demobiliseeriti, ent jätkas vabatahtliku parameedikuna.

Pärast Venemaa täiemahulist sissetungi 2022. aastal jätkas ta meedikuna tegevust Mariupolis.

2021. aastal oli ta saanud kehakaamera, et jäädvustada oma tegevust dokumentaalsarja jaoks. 6. veebruarist kuni 10. märtsini 2022 salvestas ta 256 GB videoid. 15. märtsil andis ta piiramisrõngas Mariupolis mälukaardi Associated Pressi ajakirjanikule, kes selle linnast välja smugeldas.

### Vangistus
16. märtsil 2022 langes Pajevska koos kiirabiauto juhiga Vene sõjaväelaste kätte vangi. Hiljem näidati teda korduvalt Venemaa propagandakanalites, ent Venemaa võimud ei tunnistanud tema vangis viibimist ja väitsid, et ei tea ta asukohta. Pajevska vabastati pärast kolmekuulist vangistust 17. juunil 2022.

### Vigastus ja Invictus Games
Teenistuse käigus sai Pajevska vigastada, mille tagajärjel paigaldati talle puusaproteesid.

Vigastatud veteranina pidi ta võistlema 2020. aasta Invictus Gamesi mängudel ujumises ja vibulaskmises. Koroonapandeemia tõttu lükati spordivõistlus kaks aastat edasi, 2022. aasta aprilli. Vangistuses viibimise tõttu ei saanud Pajevska seega mängudel osaleda ja tema asemel võistles seal tema tütar Anna-Sofija Puzanova, kes võitis vibulaskmises pronksmedali.

## Viited
Râmnicu Sărat

**Râmnicu Sărat** (varasemas kirjaviisis **Rîmnicu Sărat**, saksa keeles *Rümnick* või *Rimnik*) on linn Rumeenias Buzău maakonnas. Linn asub ajaloolises Munteenia piirkonnas, maakonnakeskusest Buzăust ligikaudu 31 km kirdes.

Asulat on esmamainitud 1439. aastal. Râmnicu Sărati on ürikutes linnaks nimetatud esimest korda 1574. aastal.

## Viited
Oued Amlil

**Oued Amlil** on linn Marokos Fès-Meknèsi piirkonnas Taza provintsis. 

Elanike arv oli 2014. aasta Maroko rahvaloenduse järgi 10 405. 1994. aasta Maroko rahvaloenduse järgi oli elanikke 6524, 2004. aasta Maroko rahvaloenduse järgi	8246.

"Amlil" tähendab tamasikti keeles 'valge'. Linna nimi tähendab 'valge jõgi'. 

## Viited
IFK Göteborg

**Idrottsföreningen Kamraterna Göteborg** (ametlikult **IFK Göteborg Fotboll**) on Rootsi jalgpalliklubi, mis tegutseb Göteborgis. See mängib Rootsi kõrgliigas Allsvenskan. Klubi on asutatud 1904. aastal.

Göteborg on tulnud Rootsi meistriks 18 korda, Rootsi praegune kõrgliiga Allsvenskan on võidetud 13 korda. Göteborgist on enam kordi Rootsi meistriks tulnud ainult Malmö FF. Esimest korda tuli Göteborg Rootsi meistriks 1908. aastal. Göteborg on tulnud Rootsi meistriks kõigil kümnenditel peale 1920., 1970. ja 2010. aastate. Rootsi kõrgliigas on Göteborg püsivalt mänginud alates 1977. aastast. Göteborgi kõige edukam periood oli 1982–1996, mil võideti 15 võimalikust Rootsi meistritiitlist kümme. Rootsi karikavõistlused on võidetud kaheksa korda ning karikavõitude arvestuses jagatakse AIK-iga teist kohta.

1982. ja 1987. aastal võitis Göteborg UEFA karika ning on sellega ainus Põhjamaade klubi, mis on võitnud UEFA ühe peamise klubide turniiri. UEFA karika võidu eest 1982. aastal valiti Göteborg rahvahääletusel Jerringi spordiauhinna võitjaks; Göteborg on ainus Rootsi jalgpalliklubi, mis on selle auhinna võitnud.

Alates 2009. aastast on Göteborgi kodustaadion olnud Gamla Ullevi, mis mahutab 18 416 pealtvaatajat. Staadioni jagatakse Örgryte IS-i ja GAIS-iga.

Göteborg on Rootsi kõige suurema toetajaskonnaga jalgpalliklubi. Göteborgi fänniorganisatsioon kannab nime Supporterklubben Änglarna.

## Praegune koosseis
*Seisuga 21. mai 2022*

## Saavutused
*Rootsi meistrivõistlused
****Rootsi meister** (18): 1908, 1910, 1918, 1934–35, 1941–42, 1957–58, 1969, 1982, 1983, 1984, 1987, 1990, 1991, 1993, 1994, 1995, 1996, 2007
*Allsvenskan:
****Võidud** (13): 1934–35, 1941–42, 1957–58, 1969, 1982, 1984, 1990, 1991, 1993, 1994, 1995, 1996, 2007
*Svenska Cupen:
****Võidud** (8): 1978–79, 1981–82, 1982–83, 1991, 2008, 2012–13, 2014–15, 2019–20
*Svenska Supercupen:
****Võidud** (1): 2008
*UEFA karikas:
****Võidud** (2): 1981–82, 1986–87
*Euroopa karikas:
**Poolfinalist (2): 1985–86, 1992–93

## Välislingid
* Klubi koduleht
Nikomachos

**[[Nikomachos (Machaoni poeg)|Nikomachos]]** (Νικόμαχος) oli vanakreeka mütoloogias arstikunsti heeros.

**Nikomachos** (Νικόμαχος) oli mitme ajaloolise isiku nimi:
***[[Nikomachos (koroplast)|Nikomachos]]**, terrakotakujukeste tegija (6. sajand eKr)
***[[Nikomachos Ateenast]]**, tragöödiakirjanik  (5. sajandi lõpp eKr)
***[[Nikomachos (riigikirjutaja)|Nikomachos]]**, äraostetav Ateena riigikirjutaja (suri 399 eKr)  
***[[Nikomachos (Aristotelese isa)|Nikomachos]]**, Aristotelese isa (õilmitses umbes 375 eKr)
***[[Nikomachos (komöödiakirjanik)|Nikomachos]]**, komöödiakirjanik (4. sajand eKr) 
***[[Nikomachos (maalikunstnik)|Nikomachos]]**, maalikunstnik (4. sajand eKr) 
***[[Nikomachos (Aristotelese poeg)|Nikomachos]]**, Aristotelese poeg (4. sajandi lõpp eKr)
***[[Nikomachos Gerasast]]**, filosoof, matemaatik ja muusikateoreetik (2. sajand pKr)

## Vaata ka
*Nicomachus
Brookline

**Brookline** on vald USA-s Massachusettsi osariigis. See kuulub halduslikult Norfolki maakonna koosseisu, kuid paikneb eksklaavina Suffolki maakonna ja Middlesexi maakonna vahel. Läänes piirneb Brookline Newtoni linnaga, ülejäänud külgedelt Bostoniga.

Elanike arv on 2020. aasta rahvaloenduse järgi 63 191. Aastal 2010 oli elanikke 58 732.

Brookline asutati 1638. aastal. Algselt kandis see nime **Muddy River** ja oli osa Bostonist. Nime Brookline sai see 1705. aastal.

Linnas tegutseb 1882. aastal asutatud spordiklubi The Country Club, mis on eelkõige tuntud golfiklubina. The Country Clubi golfiväljakul on peetud golfi suurvõistlusi alates 20. sajandi algusest.

Brookline'is asub mitu maastikuarhitekti Frederick Law Olmstedi kavandatud linnaparki.

Brookline'is sündis USA 35. president John F. Kennedy ja mitmed teised Kennedyte suguvõsa liikmed. John F. Kennedy lapsepõlvekodu võeti 1964. aastal muinsuskaitse alla. 1967. aastal kuulutati see ajaloolise tähtsusega paigaks (*John Fitzgerald Kennedy National Historic Site*). Praegu asub seal majamuuseum, mida haldab Rahvusparkide Teenistus.

Alates 1987. aastast on Brookline'i sõpruslinn Quezalguaque Nicaraguas.

## Viited

## Välislingid
* Ametlik koduleht
Niet Molotoff

"**Niet Molotoff**" (*Ei Molotoff*) on Talvesõja ajal loodud Soome propaganda- ja sõjalaul, milles naeruvääristatakse Soomele kallale tunginud diktaator Stalinit jt Nõukogude Liidu riigijuhte ning Nõukogude Punaarmeed.  

Selle pealkiri viitab aastatel 1939–1949 Nõukogude Liidu välisministriks olnud Vjatšeslav Molotovile, keda võrreldakse Vene keisririigi ajal aastatel 1898–1904 Soome kindralkuberneriks olnud venestaja Nikolai Bobrikoviga. Laulu refrään nimetab Molotovi suuremaks valetajaks kui Bobrikov.

Laulu algseks esitajaks oli Matti Jurva, selle sõnad kirjutas Tatu Pekkarinen. Jurva salvestas laulu esimest korda 1942. aastal koos Kristalli-Tanssiorkesteriga George de Godzinsky dirigeerimisel. Laulu viisistas Robert von Essen. 

2022. aastal, seoses Venemaa täiemahulise sõjalise sissetungiga Ukrainasse, loodi laulu ukrainakeelne versioon nimega "*Niet Vladimir*", mis viitab Venemaa juhile Vladimir Putinile.

## Viited
Deep Water

**"Deep Water"** on mitme teose pealkiri:
***"[[Deep Water (Highsmith)|Deep Water]]", [[Patricia Highsmith]]i romaan
(1957)
***"Deep Water"**, 2006. aasta Briti dokumentaalfilm
***"Deep Water"**, 2016. aasta Austraalia telesari  
***"Deep Water"**, 2019. aasta Briti telesari 

**Deep Water''' on koht Lääne-Virginias.
1. kaardiväe tankiarmee

**1. kaardiväe tankiarmee** (vene keeles *1-я гвардейская танковая Краснознамённая армия*) on Venemaa maaväe koosseisu kuuluv tankiväekoondis.

## Ajalugu
Üksuse ajalugu ulatub 1942. aasta juulis Nõukogude Liidu Punaarmee koosseisus moodustatud 1. tankiarmeeni, mis reformeeriti 1944. aasta jaanuaris 1. kaardiväe tankiarmeeks. Armee võitles toona marssal Mihhail Katukovi juhtimisel Teise maailmasõja idarindel Saksamaa vastu, osaledes näiteks Stalingradi lahingus, Kurski lahingus, Kamnjanetsi-Podilskõi kotis, Lvivi-Sandomierzi ja Vistula-Odra pealetungides ning viimaks ka Berliini lahingus. Pärast sõda paiknes armee Ida-Saksamaal osana sealsest Nõukogude Liidu väegrupist.

Pärast külma sõja lõppu ja sellest tingitud Nõukogude Liidu vägede väljaviimist paigutati armee ümber Smolenskisse ning saadeti 1999. aastal laiali. 

Armee taasmoodustati 2014. aastal toimunud sõjaväereformi raames.

### 2022. aasta sõjategevus
Armee üksused osalesid 2022. aastal toimunud Harkivi lahingus.

## Koosseis
*  2. motolaskurdiviis
*  4. tankidiviis
*  47. tankidiviis
*  27. üksik motolaskurbrigaad
*  96. üksik luurebrigaad
*  112. kaardiväe raketibrigaad

## Viited

## Välislingid
*
Sinu uus sugulane

**"Sinu uus sugulane"** on Eesti dokumentaalsari.

Sari tutvustab Eestis tuntud inimeste kujunemist nende esivanemate kaudu ning viib nad üllatuslikult kokku uute sugulastega, kelleks on kõigile tuntud inimesed. Sarja tootis ning seda näitab ETV. Esimene hooaeg oli eetris 2022. aasta veebruaris-märtsis, erandina oli eetris esimene saade 31. detsembril 2021. Sarja tegemist koos sarjale omaste üllatussugulastega tutvustati ETV saadetes "Hommik Anuga" ja "Ringvaade".

## Tegijad
* Anna Pihl – autor, saatejuht
* Piret Priisaar – produtsent 
* Märten Vaher – režissöör 
* Epp Ehand – toimetaja
* Fred Puss – ajaloolane-konsultant

## 1. hooaeg

## 2. hooaeg

## 3. hooaeg

## Tsitaate

* "Anna Pihl rõhutas, et päris kõik eestlased ikkagi omavahel sugulased pole. "See saade ongi sellest, et me otsime toredaid seoseid, mille põhjal saab lugusid jutustada," ütles ta ja lisas, et ajalooteemad on teda alati huvitanud. "Mõnikord mõtled, kas tõesti on selline asi võimalik ja kuidas küll nii, kui tuleb veel ka see, kes kellega sugulane on, siis need emotsioonid seal võtteplatsil annavad ka endale energiat." Samuti selgitas Pihl, et oma saatesarjas "Sinu uus sugulane" räägivad nad vaid veresugulastest ning hõimlaseid arvesse ei võeta. "Eestis on sugulussidemete jälgede ajamise piir kuskil Põhjasõja kandis, sest enne seda polnud veel nii palju kirikuraamatuid, aga kui see sõda käis üle, siis pärast seda kõik muutus ja on päris täpsed jäljed." "Üldiselt on nii, et eestlased tahavad uskuda rohkem, et nad on mõisnike ja kuningaperedega seotud, pigem on selliseid parandusi Genisse tulnud teha, et neid sealt ära võtta, sest need pole päris tõele vastanud," mainis ta."
* Fred Puss märkis, et see kogus arhiivimaterjale, mida inimesed saavad internetis oma perekonna uurimiseks kasutada, mujal maailmas tänu [Eesti] rahvusarhiivi digiteeritud hingeloenditele ja kirikuraamatutele nii suur ei olegi kui Eestis. Geni usaldusväärsus samas on Pussi sõnul nii ja naa. Näiteks näitab see, et Reikop on sugulane Priit Võigemastiga, kuid Pussi sõnul kontroll tõestas, et nii see ei ole. "Võigemastid ja Reikopid on pärit ühest Viluvere külast, nad olid naabrid, aga veresugulased ei ole.""

## Tunnustus
* Eesti Rahvusringhäälingu projektipreemia 2022.
* Eesti filmi- ja teleauhind EFTA 2022 kategoorias "aasta uus tulija".

## Viited


## Välislingid
* Anna Pihl alustab ETV-s uue saatega “Sinu uus sugulane” (*diktor.geenius.ee*, 15.12.2021, vaadatud 20.06.2022).
* Anna Pihl saatest "Sinu uus sugulane": oma lugu puudutab inimest (*menu.err.ee*, 27.12.2021, vaadatud 20.06.2022).
* ETV saatesari "Sinu uus sugulane" viib kokku tuntud eestlased  (*menu.err.ee*, 04.02.2022, vaadatud 20.06.2022).
* "Vikerhommiku" intervjuud (25.12.2021, vaadatud 20.06.2022).
Enterprise Center

**Enterprise Center** on spordihall USA-s Missouri osariigis Saint Louise kesklinnas.

Enterprise Centeri ehitust alustati 1992. aastal ja hall avati 1994. aasta oktoobris. Alates 1995. aastast on see olnud NHL-is mängiva jäähokiklubi St. Louis Bluesi koduhall. Seal on peetud ka korvpallivõistlusi ja muid spordiüritusi ning kontserte. Jäähokimängude ajal mahutab hall 18 096 pealtvaatajat ja kontsertide ajal 22 000 pealtvaatajat.

Enterprise Center on kandnud veel nimesid *Kiel Center* (1994–2000), *Savvis Center* (2000–2006) ja *Scottrade Center* (2006–2018). 2018. aastal läksid spordihalli nimeõigused üle valdusühingule Enterprise Holdings ning sellest alates on spordihalli nimi olnud Enterprise Center.

## Välislingid

* Enterprise Centeri koduleht
Gila River Arena

**Gila River Arena** (aastatel 2003–2006 **Glendale Arena** ja (2006–2014 **Jobing.com Arena**) on mitmeotstarbeline meelelahutusareen USA-s Arizona osariigis Glendale'is. See asub Glendale'i meelelahutus- ja ostupiirkonnas Westgate Entertainment District.

Gila River Arena avati 2003. aasta detsembris.

Aastatel 2003–2022 oli Gila River Arena National Hockey League'i (NHL) jäähokiklubi Arizona Coyotesi koduhall.

## Välislingid

* Gila River Arena koduleht
Scotiabank Arena

**Scotiabank Arena** (prantsuse: *Aréna Scotiabank*), varem tuntud kui **Air Canada Centre** (**ACC**), on mitmeotstarbeline areen, mis asub Kanadas Toronto kesklinna South Core'i linnaosas Bay Streetil.

See on National Basketball Associationi (NBA) korvpalliklubi Toronto Raptorsi ja National Hockey League'i (NHL) jäähokiklubi Toronto Maple Leafsi koduhall. Lisaks peavad areenil aeg-ajalt mänge American Hockey League'is (AHL) mängiva Maple Leafsi tütarklubi Toronto Marlies ja NBA G League'is mängiva Raptorsi tütarklubi Raptors 905. Areenil on asunud varem ka Arena Football League'i (AFL) klubi Toronto Phantomsi (2001–2020) ja National Lacrosse League'i (NLL) klubi Toronto Rocki (2001–2002) koduväljakud.

Scotiabank Arena korraldab ka muid üritusi, nagu kontserdid, poliitilised konverentsid ja videomängude võistlused.

Praegune Scotiabank Arena valmis 1999. aastal. Enne seda asus selle kohal aastatel 1946–1994 Canada Posti postihoone. Scotiabank Arena pindala on 61 780,5 ruutmeetrit. See kuulub ettevõttele Maple Leaf Sports & Entertainment Ltd. (MLSE), kes seda ka haldab. Samale kontsernile kuuluvad Leafs ja Raptors ning nende vastavad tütarklubid. Korvpallimängude ajal mahutab Scotiabank Arena kuni 20 511 pealtvaatajat, jäähokimängude ajal kuni 20 270 pealtvaatajat ja kontsertide ajal 19 800 pealtvaatajat.

Praeguse nime sai Scotiabank Arena 2018. aastal, kui selle nimeõigused läksid Air Canadalt 800 miljoni dollari eest 20 aastaks pangandusettevõtele Scotiabank.

## Välislingid

* Scotiabank Arena koduleht
Barclays Center

**Barclays Center** on spordihall New Yorgi Brooklyni linnaosas.

Barclays Center on alates 2012. aastast NBA korvpalliklubi Brooklyn Netsi ja Long Islandi Ülikooli korvpallimeeskonna ning alates 2021. aastast WNBA korvpalliklubi New York Liberty koduhall. Aastatel 2015–2020 oli see lisaks NHLi jäähokiklubi New York Islanders koduhall.

Barclays Centeris peetud teisigi spordivõistlusi, sealhulgas poksis, sportlikus vabavõitluses ja võimlemises. Lisaks toimuvad Barclays Centeris regulaarselt muusikakontserdid.

Barclays Centeri ehitust alustati 2010. aastal ja see valmis 2012. aastal.

Korvpallimängude ajal mahutab Barclays Center 17 732 pealtvaatajat ja kontsertide ajal 17 000 pealtvaatajat.

Barclays Centeri nimeõigused soetas 2009. aastal 200 miljoni dollari eest Briti rahvusvaheline investeerimispank ja finantsteenuste ettevõte Barclays.

## Viited

## Välislingid

* Barclays Centeri koduleht
Broadway meloodia

**"Broadway meloodia"** ("The Broadway Melody") on 1929. aasta Ameerika Ühendriikide muusikalfilm, mille produtseerisid Irving Thalberg ja Lawrence Weingarten, lavastas William A. Wellman ja levitas Metro-Goldwyn-Mayer. Peaosi mängivad Charles King, Anita Page ja Bessie Love. 

Tegemist oli esimese helifilmiga, mis võitis parima filmi Oscari. Bessi Love oli nomineeritud parima naispeaosatäitja Oscarile.

## Osatäitjad

## Viited

## Välislingid
* meloodia" filmiarvustuste lehel Rotten Tomatoes 
*
Kohvifilter

**Kohvifilter** on kohvi valmistamisel kasutatav filter, mille eesmärgiks on vältida kohvipulbri sattumist kohvijoogi sisse. Valmistatakse nii korduvkasutatavaid metallist või portselanist filtreid kui ka ühekordseid filterpaberist filtreid.
Patrick Sanders

**Sir Patrick Nicholas Yardley Monrad Sanders** (sündinud 6. aprillil 1966 Tidworthis) on Briti sõjaväelane, kindral, Suurbritannia maaväe peastaabi ülem alates 2022. aasta juunist.

## Tunnustus
* 2025 – Kotkaristi I klassi teenetemärk

## Viited

## Välislingid
David

**David** on mehenimi.

Nimi pärineb kuningas Taaveti nimest. 

2022. aasta 1. jaanuari seisuga oli see Eestis populaarsuselt 174. mehenimi. 1. jaanuari 2022 seisuga oli Eestis eesnimi David 939 mehel. David oli keskmiselt 17 aasta vanune (mediaanvanus oli 11). Kõige populaarsem oli eesnimi David vanuserühmas 0–4, kus neid oli 10 000 inimese kohta 28,13.

## Nime kandjaid
*David, Walesi piiskop, katoliku pühak
*David, Bulgaaria kuningas 
*David Bowie
*David Hume
*David Lewis
*David Vseviov
*...

## Viited

## Välislingid
*
La Güera

:*Lennujaama kohta vaata artiklit [[La Güera lennujaam]].*

**La Güera** (araabia keeles الڭويرة, *al-Gūwayra*; ka **La Agüera**, **Lagouira** või **El Gouera**) on kummituslinn Lääne-Sahara lõunatipus, Atlandi ookeani kaldal. Linn asub Ras Nouadhibou poolsaare, mööda mida kulgeb Lääne-Sahara ja Mauritaania piir, lääneosas, 15 km Nouadhiboust läänes. La Güera asub Maroko Lääne-Sahara müürist lõunas ja on Lääne-Sahara lõunapoolseim linn. La Güera on mahajäetud.

## Ajalugu
Linna nimi tuleb hispaaniakeelsest sõnast "agüera", mis tähendab "kraavi".

### Rajamine ja asustamine
La Güera rajati 1920. aastate lõpus, kui Hispaania kolonisaator Francisco Bens (kes oli 1916. aastal Juby neeme protektoraadiks muutnud) kohalike hõimupealikega läbi rääkis ja Ras Nouadhibou poolsaare lääneossa kindlustuse ja õhubaasi rajas. Hispaanlaste baas asus vaid kilomeetrite kauguselt Prantsusmaa Port-Étienne'i (tänapäeva Nouadhibou) asumaast poolsaare idapoolel. Hispaanlased ja prantslased olid 1912. aastal kokku leppinud, et osapoolte maade vaheline piir hakkab jooksma poolsaare keskel.

1924. aastal liitsid hispaanlased La Güera oma Río de Oro kolooniaga. Aastatel 1920–1924, kui La Güera oli kolooniast lahus, väljastati seal oma postmarke. Kuni 1970. aastateni tegutses linnas La Güera lennujaam.

### Lääne-Sahara sõda

1979. aastal, kui Mauritaania Lääne-Sahara sõjast lahkus, elas La Güeras 816 inimest.

2002. aastaks oli linn maha jäetud ja osaliselt liivaga kattunud. La Güerat külastasid vaid mõned imragueni kalurid ja seda valvas Mauritaania sõjavägi, kuigi linn ei kuulu ametlikult Mauritaania koosseisu.

## Sõprus- ja sõsarlinnad
*  Águilas, Murcia, Hispaania (*18. juulist 2005*)
*  Alaquàs, Valencia, Valencia autonoomne piirkond, Hispaania (*14. aprillist 2004*)
*  Almansa, Albacete, Castilla–La Mancha, Hispaania
*  Castagneto Carducci, Livorno, Toscana, Itaalia
*  Crevillent,  Alicante, Valencia, Hispaania
*  El Puerto de Santa María, Cádiz, Andaluusia, Hispaania (*aastast 1993*)
*  Fauglia, Pisa, Toscana, Itaalia (*aastast 2009*)
*  Gorliz, Biskaia, Baskimaa, Hispaania
*  Guadix, Granada, Andaluusia, Hispaania
*  Iurreta, Biskaia, Baskimaa, Hispaania
*  Leganés, Madrid, Hispaania (*17. augustist 2001*)
*  Monteriggioni, Siena, Toscana, Itaalia
*  Orio, Gipuzkoa, Baskimaa, Hispaania
*  San Marcello Piteglio, Pistoia, Toscana, Itaalia
*  Santa Lucía de Tirajana, Las Palmas, Kanaari saared, Hispaania (*29. oktoobrist 1986; esimene Lääne-Sahara ja Hispaania linnade vaheline sõsarus*)
*  Valle de Yerri, Navarra, Hispaania (*29. septembrist 2005*)
*  Vitoria, Araba, Baskimaa, Hispaania (*aastast 1987*)

## Viited

## Välislingid
* Ras Nouadhibou poolsaare kaart
* El Último Testigo La Agüera 1930. aastatel La Güeras teeninud Hispaania ohvitseri poja mälestused (hispaania keeles)
Marksismi-leninismi õhtuülikool

**Marksismi-leninismi õhtuülikool** (vene keeles *вечерний университет марксизма-ленинизма*) oli Nõukogude Liidu kommunistliku partei ideoloogiline haridusasutus Eesti NSVs.

Õppetööd marksismi-leninismi õhtuülikoolis kajastab 1940. aasta ringvaade "Nõukogude Eesti" nr 10, õhtuülikooli avamisest Tallinnas teatati ajakirjanduse vahendusel 1945. aasta 5. veebruaril. Õhtuülikool tegutses EKP linnakomitee juures, õppetöö hakkas toimuma ajalooteaduskonnas ja majandusteaduskonnas üks kord nädalas nelja tunni vältel.

Tartus avati samadel alustel marksismi-leninismi õhtuülikool 1946. aasta 7. märtsil.
## Vaata ka
*EKP Tallinna Linnakomitee Marksismi-Leninismi Ülikool
*EKP Keskkomitee Marksismi-Leninismi Ülikool
Kaljundi

**Kaljundi** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kaljundi 15 inimesel: 7 mehel ja 8 naisel. Perekonnanimede levikult oli Kaljundi meeste puhul 16799. kohal ja naiste puhul 16137. kohal.

Nimede eestistamise käigus võeti 1935–1940 aastal Kaljundi uueks nimeks kokku 16 juhul, kui loobuti nimedest Kehvig ja Kõpmann kahel korral, lisaks veel nimedest Aal,	Graumann, Grigorjev,	Guzõlin, Jakobson,	Jürgenson,	Kefig,	Kegvig,	Kehv, Krassimov, Kuurmann ja Steinberg.

## Nime kandjaid
*Jevgeni Kaljundi, eesti arhitektuuriajaloolane (1931–2011)
*Linda Kaljundi, eesti ajaloolane (1979–) 
*Tiit Kaljundi, eesti arhitekt (1946–2008) 

## Viited

## Välislingid
*
Kard

**Kard** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kard 35 inimesel: 16 mehel ja 19 naisel. Perekonnanimede levikult oli Kard meeste puhul 7873. kohal ja naiste puhul 7125. kohal. Perekonnanime Kard kandja on keskmiselt 51 aasta vanune.

Nimede eestistamise käigus võeti 1935–1940 aastal Kard uueks nimeks kokku 16 juhul, kui loobuti nimedest Kärsmann  kolmel korral, lisaks veel nimedest Burmeister,	Kaarmann, Grigorjev, Kalinov, Kartjezhnikov,	Keremann,		Kranfeldt,	Kranich,	Kudrävtsev, Nikula, Okkart, Oskar, Pavian ja Schmiedeberg.

## Nime kandjaid
*Eha Kard, eesti näitleja (1935–2024)
*Paul Kard, eesti füüsik (1914–1985)
*Peeter Kard, eesti näitleja (1940–2006)
*Roman Kard, Eesti politseinik (1898–1942)

## Viited

## Välislingid
*
Idar-Oberstein

**Idar-Oberstein** on linn Saksamaa Rheinland-Pfalzi liidumaal Birkenfeldi kreisis.

Idar-Obersteinis tegutseb Suurtükiväekool.

Linnas on sündinud näitleja Bruce Willis.

## Sõpruslinnad
Idar-Obersteinil on viis sõpruslinna:

*  Achicourt, Prantsusmaa (1966)
*  Les Mureaux, Prantsusmaa (1971)
*  Margate, Suurbritannia (1981)
*  Turnov, Tšehhi (2006)
*  Sosnowiec, Poola (2011)

## Viited

## Välislingid
* https://www.idar-oberstein.de/
Tankivägede Kool

**Tankivägede Kool** (saksa keeles *Panzertruppenschule*) Saksamaa maaväe soomusüksuste õppeasutus. 

## Organisatsioon
Koolile alluvad:
* Soomusvägede kool - ühendab tankivägede ja tankigrendaderivägede ohvitseride ja allohvitseride kooliamist.
* Maaväeluure kool 
* Suurtükiväekool.

## Vaata ka
* Tankivägede Sõjaväeinstituut
* USA maaväe soomusvägede kool

## Viited
Karell

**Karell** on perekonnanimi.

## Statistika
2022. aasta 1. jaanuari seisuga oli Eestis perekonnanimi Karell 53 inimesel: 25 mehel ja 28 naisel. Perekonnanimede levikult oli Karell meeste puhul 4807. kohal ja naiste puhul 4696. kohal.

Perekonnanimi Karell oli kõige levinum vanuserühmas 0–4 aastat, kus seda oli 10 000 inimese kohta 1,34. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 3,37 inimest.

19. sajandi algul pandi pärisorjusest vabastamise käigus Harjumaal Jüri kihelkonna Nabala, Viljandimaal Helme kihelkonna Vanamõisa ja Järvamaal Peetri kihelkonna Koigi ning Türi kihelkonna Laupa mõisavaldades talupoegadele nimedeks Carell, Karel ja Karell.

## Nime kandjaid
*Endel Karell, Eesti vabadusvõitleja (1922–1949)
*Marii Karell, eesti ajakirjanik (1980–)
*Otto Karell, Eesti sõjaväelane (1893–1946)
*Philipp Karell, eesti arst (1806–1886)
*Ulrich Karell, eesti arst (1892–1983)

## Viited

## Välislingid
*
Kristina Koppel

**Kristina Koppel** (sündinud 2. mail 1985) on eesti keeleteadlane.

## Haridus- ja töökäik
Koppel on lõpetanud 2004. aastal Kohtla-Järve Järve Gümnaasiumi (praegune Kohtla-Järve Järve Kool) ning õppinud Tartu Ülikoolis eesti ja soome-ugri keeleteadust. Kaitses seal nii bakalaureuse-, magistri- kui ka doktorikraadi (vastavalt aastatel 2007, 2009 ja 2020). Ta kaitses oma väitekirja "Näitelausete korpuspõhine automaattuvastus eesti keele õppesõnastikele" (juhendajad Jelena Kallas ja Raili Pool) 23. märtsil 2020.

Koppel on töötanud Eesti Keele Instituudis alates 2009. aastast assistendi, leksikograafi, leksikograaf-nooremteaduri, arvutileksikograafi ja vanemarvutileksikograafina. Ta on koostanud ja toimetanud "Eesti keele sõnaperesid", "Eesti keele põhisõnavara sõnastikku", "Eesti keele naabersõnade sõnastikku" ning on üks "EKI ühendsõnastiku" koostajatest-toimetajatest. Samuti on ta olnud üks Ekilexi ja Sõnaveebi toimetajatest.

2022–2024 on ta Euroopa Leksikograafide Ühingu juhtkomitee liige ning alates 2022. aastast Eesti Rakenduslingvistika Ühingu juhatuse esimees.

## Vaata ka
* Eesti Keele Instituut
* Tartu Ülikooli Kirjastus

## Viited


## Välislingid
* Kristina Koppel Eesti Teadusinfosüsteem
Läänerindel muutuseta (film)

"**Läänerindel muutuseta**" ("All Quiet on the Western Front") on 1930. aasta Ameerika Ühendriikide sõjafilm. See põhineb Erich Maria Remarque'i samanimelisel romaanil. Filmi lavastas Lewis Milestone. Peaosades mängivad Louis Wolheim, Lew Ayres, John Wray, Arnold Lucy ja Ben Alexander. Filmi tootis Universal Studios ja levitas Universal Pictures.

Filmi tegevus toimub Esimeses maailmasõjas, kui äsja värvatud Saksa koolipoisid saadetakse läänerindele Prantsusmaa vastu võitlema. Filmi peategelane on sarnaselt teiste noorte meestega sõjaväeteenistusse kibelev 19-aastane Paul Bäumer (Ayres), kelle unistused kodumaa tulevikust purunevad sõja jõhkruste tõttu kiiresti. Noored nekrutid jõuavad filmi lõppedes lihtsa tõdemuseni: "Me püüame lihtsalt mitte surma saada, see on kõik, mida soovime". Filmi lõpukaader, kus Paul üritab haarata liblikat, kuid hukkub seeläbi, kujutab endast sümboolselt sõja mõttetust.

"Läänerindel muutuseta" oli esimene film, mis võitis nii parima filmi kui ka parima lavastaja Oscari. See oli esimene sõjavastane film, mis pälvis rahvusvaheliselt suurt vastukaja. Osades maades peeti seda liiga saksameelseks, teiselt poolt pidasid natsistid seda aga lausa saksavaenulikuks. Film esilinastus ka Saksamaal, kuid see keelati peagi. Saksamaal linastus film uuesti alles 1952. aastal.

Aastal 1990 tunnistati film kultuuriliselt oluliseks ning võeti USA Kongressi raamatukogu Riiklikku Filmiregistrisse. 1998. aastal paigutas Ameerika Filmiinstituut selle 20. sajandi parimate Ameerika filmide edetabelis "AFI's 100 Years...100 Movies" 54. kohale.

2022. aastal esilinastus Remarque'i romaani põhjal tehtud samanimeline Saksamaa film.

## Osatäitjad

Arthur Gardner  oli viimane elusolev näitleja, ta suri 2014. aasta detsembris

## Viited

## Välislingid
* 
* 
* muutuseta" filmiarvustuste lehel Rotten Tomatoes
Deniss Manturov

**Deniss Manturov** (vene keeles *Денис Валентинович Мантуров*; sündinud 23. veebruaril 1969 Murmanskis) on Venemaa poliitik, alates 14. maist 2024 peaministri 1. asetäitja, 21. maist 2012 kuni 14. maini 2024 Venemaa tööstus- ja kaubandusminister ning alates 15. juulist 2022 ühtlasi ka peaministri asetäitja. 

Ta sündis aastal 1969 Murmanskis. Ta lõpetas Moskva Riikliku Ülikooli sotsioloogiateaduskonna. Aastal 1997 lõpetas ta aspirantuuri Moskva Riiklikus Ülikoolis, ta on majandusteaduse kandidaat. Aastal 2006 lõpetas ta Venemaa Riigiteenistuse Akadeemia. 

21. maist 2012 kuni 14. maini 2024 oli ta Venemaa tööstus- ja kaubandusminister. Enne seda oli ta 5 aastat samas asutuses ministri asetäitja (2007–2012).

## Isiklikku
Ta on abielus, tema abikaasa on ilukirurg, neil on tütar ja poeg.
Juhtkontrolluuring

**Juhtkontrolluuring** (ingl *case-control study*) on rahvatervise uuring, kus selgitatakse välja uuritava riskiteguri võimalik osalus terviseseisundi kujunemisel. Riskiteguri tähtsuse väljaselgitamiseks võrreldakse omavahel kahte inimgruppi: juhud (on uuritav tunnus) ja kontrollid (puudub uuritav tunnus). Muus osas on kaks gruppi võimalikult sarnased.
Pierre-Ambroise Bosse

**Pierre-Ambroise Bosse** (sündinud 11. mail 1992 Nantes'is) on Prantsusmaa kergejõustiklane, keskmaajooksja, maailmameister. Tema põhiala on 800 meetri jooks.

2011. aastal tuli ta Tallinnas 800 m jooksus juunioride Euroopa meistriks. 2013. aastal Tamperes tuli ta samal alal Euroopa U23 meistriks.

2012. ja 2018. aasta Euroopa meistrivõistlustel võitis ta 800 meetri jooksus pronksmedali.

2017. aasta maailmameistrivõistlustel Londonis tuli ta 800 m jooksus maailmameistriks.

Talle kuulub 800 meetri jooksu Prantsusmaa rekord (1.42,53).

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Välislingid

*